Uraganul Debby provoacă moartea a cel puțin șase persoane și amenință cu inundații catastrofale sud-estul Statelor Unite
Cel puțin șase persoane au murit după ce uraganul Debby a lovit luni dimineața coasta Golfului din Florida, înainte de a-și slăbi intensitatea și a se transforma într-o furtună tropicală. Debby continuă să amenințe regiunea, fiind așteptate inundații puternice în unele părți ale Georgiei și Carolinei de Sud în zilele următoare, potrivit agențiilor de presă Reuters și BBC.